Corz Chenerals d'Aragón

As Corz Chenerals d'Aragón yeran as Corz en as que se convocaba a reunir-se en a mesma ciudat y a la vegada a las Corz d'o Reino d'Aragón, as Corz d'o Prencipau de Catalunya y as Corz d'o Reino de Valencia. A mayoría d'as Corz Chenerals d'Aragón se celebroron en Monzón, u belatra localidat aragonesa en substitución d'ista como Fraga, Zaragoza, Tarazona u Calatayú.

 Desarrollo d'as sesions 
En as Corz Chenerals, a unica ceremonia que se feba de conchunta, con l'asistencia de toz os deputaus d'os distintos Estaus d'a Corona d'Aragón, yera o solio d'apertura. Os deputaus aragoneses y valencianos se posaban alternadament a la dreita d'o trono, mientres que catalans y mallorquins lo feban alternadament a la ezquierda d'a cadiera a on se posaba o rei.

O protonotario reyal leyeba a proposición reyal, que yera un discurso en o que o rei feba balanz d'a situación d'a Monarquía y d'os aconteiximientos destacaus que heban acayeixiu dende as anteriors Corz, y se remataba con a ragón d'a convocatoria, que gosaba estar demandar diners u soldaus. Dimpués d'o discurso d'o rei, se devantaban l'arcebispe de Zaragoza, y tamién l'arcebispe de Tarragona, que se meteba a la suya dreita, y l'arcebispe de Valencia, que se meteba a la suya ezquierda, como presidents d'os suyos respectives brazos eclesiasticos, pero nomás respondeba l'arcebispe de Zaragoza. Nomás en o caso de que estasen as primeras Corz d'un reinau, se procedeba a la chura d'o rei d'as leis y fueros, y os deputaus a fidelidat a o rei.

Dimpués d'isto prencipiaban os treballos de Corz pa deliberar departidament y apart, isto ye, por territorios y istos por os suyos correspondients brazos (cuatre en Aragón, y tres en Catalunya y Valencia). Mesmo se podeban rematar as Corz particulars trasladando-se-ne ta o territorio d'o suyo reino.

 Lista de Corz Chenerals 
As Corz Chenerals d'Aragón fuoron convocadas un total de 16 vegadas entre os anyos 1289 y 1585.

 Rei  Anyo  Seu  Comentarios Alifonso III d'Aragón  1289  Monzón  Pa tractar d'auxilios y recursos pa la guerra con Francia y Castiella. Pero IV d'Aragón  1362-1363  Monzón   1376  Monzón  Pa demandar recursos pa la guerra contra o duque Loís I d'Anchú y pa la esfensa de Cerdenya. 1383-1384  Monzón-Tamarit-Fraga  Debiu a la peste se trasladoron ta Tamarit y dimpués ta Fraga. Chuan I d'Aragón  1388-1389  Monzón  Alifonso V d'Aragón  1435-1436  Monzón  Convocadas por a reina Donya María para tractar d'a libertat d'o rei, que heba estau preso por os chenoveses. En 1436 se tornoron en particulars, tresladando-se ta Alcanyiz, Tortosa y Moriella. Chuan II d'Aragón  1460-1461  Fraga-Zaragoza-Calatayú  Chura d'os fueros por Chuan II. Incorporación formal de Sicilia y Cerdenya a la Corona d'Aragón.  1469-1470  Monzón  Debiu a la peste fuoron tresladadas ta Zaragoza y Tortosa pa aragoneses y valencianos respectivament. Ferrando II d'Aragón  1484  Tarazona  As particulars d'Aragón rematoron en Zaragoza y as particulars de Valencia se prolargoron en Valencia y rematoron en Orihuela. 1510  Monzón  1512-1514  Monzón  Carlos I d'Aragón  1528  Monzón  As particulars d'Aragón se rematoron en Zaragoza. 1533-1534  Monzón  1537  Monzón  1542  Monzón  1547  Monzón  1552-1553  Monzón Felipe I d'Aragón  1563-1564  Monzón  1585  Monzón  As Corz particulars aragonesas y catalanas se rematoron en Binéfar.

Se veiga tamién
 Corz d'o Reino d'Aragón
 Corz Catalanas
 Corz d'o Reino de Valencia
 Corz d'Aragón

 Bibliografía 
  Colección de córtes de los antiguos reinos de España. De Capmany y de Montpalau. Academia de la Historia, 1853.
  Práctica y estilo de celebrar Cortes en el reino de Aragón, principado de Cataluña y reino de Valencia. 1821.
  Al hilo del tiempo: Controles y poderes de una España imperial. Dámaso de Lario. 2004. ISBN 9788437059211.
  Crónica de la provincia de Zaragoza. José Fernando González. 1867.
  La España moderna. Enrique Martínez Ruiz. 1992.
  Recuerdos y bellezas de España: Aragón. José María Quadrado. 1992. ISBN 9788470902772.

Vinclos externos
  Actas d'as Corz d'Aragón dende 1164 dica 1514

*